سفيان بوفال، لاعب المنتخب الوطني وساوتهامبتون الإنگليزي، تعرض لإصابة غريبة وغادي تمنعو من المشاركة في ماتش واتفورد ف الدوري الإنگليزي لكرة القدم. وأعلن فريق ساوثهامبتون عن احتمال كبير يغيب بوفال عن هاد الماتش، بعدما ضرب صبع رجلو مع الطبلة ديال الكوزينة فدارو، واعتبرت أن هاد الإصابة غريبة لكنها تحدث في بعض الأحيان. هاد الضربة فالصبع الكبير، خلات بوفال يغيب عن التداريب الأخيرة. وأكد مدرب ساوتهامبتون رالف هازنهاتل، أن اللاعب بوفال ماشاركش في الأونتطربمو منذ ثلاثة أيام وگال “ضرب الصبع الكبير مع الطبلة ديال كوزينتو، ومن الصعب إشراكه في هذه المباراة لحقاش صبعو مازال مجروح ومنفوخ، لكن يقدر يشارك في الماتش ديال السيمانة جاية”. ثم أضاف معلقا “ماعرفتش ٱش وقع ليه ربما كان كيجري فالكوزينة”. ويعتبر بوفال من الركائز الأساسية لي كايعتمد عليها مدرب ساوماهمبتون في أغلب المباريات. 
إصابة غريبة عند بوفال.. ضرب صبع رجلو مع طبلة الكوزينة